རྐྱང་གར་གྱིས་ནི། །རོ་དང་ཉི་མའི་གདན་ལ་རྣམ་པར་འགྱིང་༑ ༑གཅེར་མོ་སྐྲ་སེར་གྱེན་བརྫེས་སྤྱན་གསུམ་དམར། །ཕྱག་རྒྱ་ལྔ་དང་འོག་པགས་དྲིལ་བུ་འཁྲོལ། །དབུ་ལ་ཟླ་ཕྱེད་རྡོ་རྗེ་རྩེ་ལྔ་དང་། །ཐོད་སྐམ་ལྔས་བརྒྱན་ལྔ་བཅུའི་དོ་ཤལ་འཕྱང་། །གཙོ་འཁོར་ཀུན་ཀྱང་འོད་ཟེར་འབར་ཞིང་འཕྲོ། ཁྲོ་གཉེར་འཁྱུག་ཅིང་ཁྲོ་ཆགས་ཟུར་མིག་ཅན། །ཡབ་ཀུན་ཡུམ་གྱི་ནུ་མ་འཚིར་ལ་བརྩོན༑ ༑གར་དགུའི་ཉམས་ཀྱིས་རྣམ་པར་བརྒྱན་པའོ། །དེ་ལྟར་གསལ་ལ་རྫོགས་པའི་མངལ་གྱི་དཀྱིལ་འཁོར་རྣམས་རང་གི་ཐུགས་ཁར་དྲངས། ཧཱུྃ་ཨཾ་མཾ་ཏཾ་པཾ་ལཾ། པུ་ཛ་ཨོ་ཨ་གོ་ར་དེ་མ། ཀ་ཨོ་ཏྲི་ཀོ་ཀ་ལ་ཀ་ཧི། པྲེ་གྲྀ་སཽ་སུ་ན་སི་མ་ཀུ། ཧཱུྃ་ཧཱུྃ་ཧཱུྃ་ཧཱུྃ་ཧཱུྃ་ཧཱུྃ་ཧཱུྃ་ཧཱུྃ་རྣམས་ཀྱིས་ཐུགས་ཁ་ནས་ཕྱིར་སྤྲོས། རང་རང་གི་རིགས་དང་མཐུན་པའི་སེམས་ཅན་གྱི་དོན་བྱས། འགྲོ་བ་ཐམས་ཅད་འཁོར་ལོ་ལྔའི་གོ་འཕངས་ལ་བཀོད་སླར་འདུས་ནས་གཙོ་བོ་ཡབ་ཡུམ་རང་ལ་གཉིས་སུ་མེད་པར་ཐིམ་ཞིང་། འཁོར་གྱི་ལྷ་རྣམས་ཐོད་པ་དང་བཅས་པ་དཀྱིལ་འཁོར་གྱི་ཤར་གྱི་འདབ་མ་ནས་དམ་ཚིག་འཁོར་ལོའི་བྱང་ཤར་གྱི་བར་རང་རང་གི་གདན་ལ་མཚན་ཉིད་ཐམས་ཅད་དང་ལྡན་པར་གསལ་ལ་རྫོགས་པར་འཁོད་པར་གྱུར། བྲུཾ་གཞལ་ཡས་ཁང་ཕྱིར་སྤྲོས། སྣོད་ཀྱི་འཇིག་རྟེན་སྦྱངས། ཕྱིའི་གཞལ་ཡས་ཁང་ལ་ཐིམ༑ དེ་ཡན་ཆད་ནི་བསྙེན་པའོ། །དཔའ་བོ་ཐམས་ཅད་ཀྱི་སྙིང་ཁར་ཟླ་གདན་ལ་རྡོ་རྗེ་སེམས་དཔའི་ངོ་བོ་ཞེས་པ་ནས་ཕཊ་ཧཾ་ལྗང་ཁུ་དཔའ་མོ་ཐམས་ཅད་ཀྱི་སྙིང་ཁ་ལྟེ་བར་ཉི་གདན་ལ། ཞེས་པ་ནས་ཕཊ་ཕཊ་དུད་ཁ་རྣམས་ཀྱིས་མཚན་ཞིང་༑ ཐམས་ཅད་ཀྱི་དཔྲལ་བར་ཨོཾ་དཀར་པོ་མགྲིན་པར་ཨཱཿདམར་པོ་ཐུགས་ཀར་ཧཱུྃ་སྔོན་པོ། ཡུམ་རྣམས་ཀྱི་དཔྲལ་བར་ཨོཾ་སྙིང་ཁར་ཧཱུྃ། ལྟེ་བར་སྭཱ། གསང་བར་ཨཱཿ། འདི་ནི་ཉེ་བའི་སྒྲུབ་པའོ། །དེ་ནས་ཡེ་ཤེས་དགུག་ཞུགས་དང་དབང་བསྐུར་རྒྱས་བཏབ་ལ་སོགས་ལ་སྤྲོ་ན་མཆོད་པ་ཡང་འབུལ། བརླའི་རྩ་བར་ཧཱ་ལྗང་ཁུ་རྣམས་ཀྱིས་མཚན་པར་གྱུར། ཕཻཾ་རང་གི་ཞེས་པ་ནས་ཆུ་ལྷག་མ་ལས་གྲུབ་པའི་མཁའ་འགྲོ་མ་སོགས་བཞི་ལ་རིན་འབྱུང་། ཐུགས་འཁོར་ལ་མི་སྐྱོད་པ། གསུང་འཁོར་ལ་སྣང་མཐའ། སྐུ་འཁོར་ལ་རྣམ་སྣང་། དམ་ཚིག་འཁོར་ལོའི་ལྷ་རྣམས་ལ་དོན་གྲུབ་ཀྱིས་དབུ་བརྒྱན་པར་གྱུར་ཅིང་དབང་གི་ལྷ་རྣམས་ཀྱང་གཉིས་སུ་མེད་པར་ཐིམ་པར་གྱུར་ཏོ། །འདི་ཡན་སྒྲུབ་པ་ཡིན་ལ་སྔགས་ཀྱིས་བསྟོད་པ་ན༑ བསྒྲུབ་ཆེན་དུ་གསུངས་སོ། །དེ་ནས་ལྷ་ཐམས་ཅད་གསལ་འདེབས་པའི་ཚུལ་གྱིས། ཨོཾ་བཛྲ་རྡོ་རྗེ་ཧེ་ཧེ་རུ་རུ་ཀཾ་ཧཱུྃ་ཧཱུྃ་མཁའ་འགྲོ་མའི་དྲ་བའི་སྡོམས་པ། ཌཱ་ཀི་ནཱི་ཛཱ་ལ་སམྦ་ར་ཧཱུྃ་ཧཱུྃ་ཕཊ་ཕཊ་སྭཱཧཱ། ཨོཾ་བཛྲ་བཻ་རོ་ཙ་རྡོ་རྗེ་རྣམ་པར་སྣང་བྱེད་མ་ལ། ནཱི་ཡེ་མ་ལ་ཧཱུྃ་ཧཱུྃ་ཕཊ་སྭཱཧཱ། ཨོཾ་ཌཱ་མཁའ་འགྲོ་མ་ཀཱི་ནཱི་ཧཱུྃ་ཧཱུྃ་ཕཊ། ཨོཾ་ལཱ་མེ་ཧཱུྃ་ཧཱུྃ་ཕཊ། དེ་བཞིན་དུ་སྦྱར་ཏེ། ཁཎྜ་རོ་ཧེ་དུམ་སྐྱེས་མ། ཀ་ར་བྱེད་བྱེད་ཀ་ར་པྲ་ཙཎྜེ་རབ་གཏུམ་མ། ཀུ་རུ་ཀུ་རུ་མཛོད་གཉིས་ཙཎྜ་ཨཀྵི་ཡེ་གཏུམ་མིག་མ། བནྡྷ་བནྡྷ་ཆིངས་གཉིས་པྲ་བྷཱ་ཝ་ཏཱི་ཡེ་འོད་ལྡན་ལ། ཏྲཱ་ས་ཡ་ཏྲཱ་ས་ཡ་སྐྲག་པར་གྱིས་གཉིས་མ་ཧཱ་ནཱ་སེ་སྣ་ཆེན་མ། ཀྵོ་བྷ་ཡ་ཀྵོ་བྷ་ཡ་བསྐྱོད་པར་གྱིས་གཉིས། བཱི་ར་མ་ཏཱི་ཡེ་དཔའ་བོའི་བློ་ཅན་མ། ཧྲོཾ་ཧྲོཾ་ཁརྦྦ་རཱི་ཡེ་ལེའུ་ཐུང་མ། ཧྲཾ་ཧྲཾ་ལངྐེ་ཤྭ་རཱི་ཡེ་ལང་གའི་དབང་ཕྱུག་མ་ལ། ཕེཾ་ཕེཾ་དྲུ་མཙྪ་ཡེ་ཤིང་གྲིབ་མ་ལ། ཕཊ་ཕཊ་ཨཻ་རཱ་ཝ་ཏཱི་ཡེ། ད་ཧ་ད་ཧ་མ་ཧཱ་བྷཻ་ར་ཝཱི་ཡེ་བསྲེགས་གཉིས་འཇིགས་བྱེད་ཆེན་མོ། པ་ཙ་པ་ཙ་ཝཱ་ཡུ་ཝེ་གེ་ཚམས་མ་གཉིས་རླུང་ཤུགས་མ་ལ། བྷ་ཀྵ་བྷ་ཀྵ་ཟོ་ཟོ་ཝ་ས་ཞག་ཏུ་དྷི་ར་ཁྲག་ཨནྟ་མཱ་ལ་རྒྱུ་མའི་ཕྲེང་བ་འཕྱང་བ་ཨ་ཝ་ལམྦི་ནེ་སུ་རཱ་བྷ་ཀྵཱི་ཡེ་ཆང་འཐུང་མ༑ གྲྀཧྣ་གྲྀཧྣ་སཔྟ་པཱ་ཏཱ་ཨ་ག་ཏ་བྷུ་ཛངྒ་སརྤྤཾ་ཝཱ་ཏརྫྫ་ཡ་ཏརྫྫ་ཡ་གནས་པའི་ལག་མ་སྡིགས་སྲིན་གཉིས། ཤྱཱ་མཱ་དེ་ཝཱི་ཡེ་སྔོ་བསངས་ལྷ་མོ་ལ། ཨཱ་ག་ཌ་ཌྷྱ་ཡ་ཏརྫྫ་ཡསུ་བྷ་དྲེ་རབ་ཏུ་བཟང་མོ་ལ། ཧྲཱི་ཧྲཱི་ཧ་ཡ་ཀརྞྞེ་རྟའི་རྣ་བ་མ། ཛྙེཾ་ཛྙེཾ་ཧཱུྃ་ཧཱུྃ་ཕཊ་ཁ་གཱ་ན་ནེ་བྱ་གདོང་མ། ཀྵྨཱ་ཀྵྨཱ་ཙཀྲ་བེ་གེ་འཁོར་ལོའི་ཤུགས་ཅན་མ། ཧཱཾ་ཧཱཾ་ཁཎྜ་རོ་ཧེ་དུམ་སྐྱེས་མ། ཧཱིཾ་ཧཱིཾ་ཤཻཎྜི་ནཱི་ཡེ་ཆང་འཚོང་མ། ཙཀྲཝརྨྨི་ཎཱི་ཡེ་འཁོར་ལོའི་གོ་ཆ་མ། ཀཱི་ལི་ཀཱི་ལ་སུ་ཝཱི་རེ་ཤིན་ཏུ་དཔའ་མོ། སི་ལི་སི་ལ་མ་ཧཱ་བ་ལེ་སྟོབས་མོ་ཆེ་མ། ཧི་ལི་ཧི་ལ་ཙ་ཀྲ་ཝརྟྟི་ནཱི་ཡེ་འཁོར་ལོས་བསྒྱུར་མ། དྷི་ལི་དྷི་ལི་མ་ཧཱ་བཱིདྱེ་བརྩོན་འགྲུས་ཆེན་མོ། ཀཱ་ཀཱ་དྱེ་བྱ་གདོང་མ། ཨུ་ལུ་ཀཱ་སྱེ་འུག་གདོང་མ། ཤྭཱ་ནཱ་སྱེ་ཁྱི་གདོང་མ། པཱུ་ཀ་རཱ་སྱེ་ཕག་གདོང་མ། ཡ་མ་དཱ་དྷི་ཡེ་གཤིན་རྗེ་བརྟན་མ། ཡ་མ་དཥྟི་ཎཱི་ཡེ་གཤིན་རྗེ་མཆེ་བ་མ། ཡ་མ་མ་ཐ་ནཱི་ཡེ་ཧཱུྃ་ཧཱུྃ་ཕཊ་གཤིན་རྗེ་འཇོམས་མ། རང་གི་ཐུགས་ཁའི་ཧཱུྃ་གི་འོད་ཟེར་གྱིས་དཔའ་བོ་དཔའ་མོ་ཐམས་ཅད་དང་གཟུགས་སོགས་འདོད་ཡོན་ལྔ་དང་བདེ་བའི་ལོངས་སྤྱོད་བསྡུས། ཞལ་ནས་ཞུགས་པ་རྗེས་ཆགས་ཀྱི་མེས་ཞུ་སྟེ། རྡོ་རྗེའི་ལམ་ནས་ཡུམ་གྱི་པདྨར་འབབ་པའི་བྱང་ཆུབ་ཀྱི་སེམས་དེ་རྣམས་མཆོད་པའི་ལྷ་མོ་དང་མཆོད་རྫས་དཔག་ཏུ་མེད་པར་གྱུར་པ་རྣམས་སྦྱོར་མཚམས་ནས་བྱུང་སྟེ། ལྷ་ཐམས་ཅད་མཆོད་པས་མཉེས་པར་གྱུར༑ ཨོཾ་ཤྲཱི་ཧེ་རུ་ཀ་ཙཀྲ་སརྦ་ར་མཎྜ་ལ་ཙཀྲ་སརྦྦ་ཝཱི་རཱ་ཡོ་གི་ནཱི་ཨརྒྷཾ་པྲ་ཏཱི་ཙྪ་སྭཱ་ཧཱ༑ ནས། ཨོཾ་དྷརྨ་དྷ་ཏུ་བཛྲཱི་ཧཱུྃ་ཧཱུྃ་ཕཊ། ཨོཾ་ཨཱཿཧཱུྃ། རྒྱལ་བ་ཐམས་ཅད་ཀྱི་ངོ་བོ། དགེ་ལེགས་ཐམས་ཅད་ཀྱི་འབྱུང་གནས། དངོས་གྲུབ་ཐམས་ཅད་ཀྱི་གཏེར་མཛོད༑ དྲིན་ཅན་རྩ་བའི་བླ་མ་དམ་པའི་ཞལ་དུ་ཨོཾ་ཨཱཿཧཱུྃ། རྡོ་རྗེ་འཆང་ཆེན་རྡོ་རྗེ་རྣལ་འབྱོར་མ། །ཕྱག་རྡོར་ས་ར་ཧ་དང་ཀླུ་སྒྲུབ་ཞབས། །རི་ཁྲོད་དབང་ཕྱུག་ལོ་ཧི་དཱ་རི་ཀ །དྲིལ་བུ་རུས་སྦལ་ཞབས་དང་རྒྱལ་བ་འཛིན། །ནག་པོ་སྤྱོད་པ་གུ་ཧྱ་རྣམ་རྒྱལ་ཞབས། །ཏཻ་ལོ་ནཱ་རོ་ཕཾ་འཐིང་སྐུ་མཆེད་དང་། །ཀློག་སྐྱ་མལ་གྱོ་ས་ཆེན་བསོད་རྩེའི་ཞབས། །རྗེ་བཙུན་ས་པཎ་འཕགས་པ་དཀོན་མཆོག་དཔལ། །བསོད་དཔལ་བསོད་རྒྱལ་བྱང་རྩེ་གྲགས་རྒྱལ་དང་། །དཔལ་ལྡན་འཇིགས་མེད་གྲགས་པ་ལ་སོགས་པ། །བདེ་མཆོག་བརྒྱུད་པའི་བླ་མར་ཨོཾ་ཨཱཿཧཱུྃ། །དེ་བཞིན་དུ་ལྷ་རྣམས་ཀྱི་མཚན་གྱི་མཐར་ཡང་སྦྱར་ཞིང་། ཡི་དམ་ཆོས་སྐྱོང་གཞན་དང་དུར་ཁྲོད་ཀྱི་ཕྱོགས་སྐྱོང་ཞིང་སྐྱོང་སོགས་ལའང་འབུལ་ལོ། །སྔར་བཞིན་སྙོམས་འཇུག་དང་བདེ་སྟོང་གི་དེ་ཁོ་ན་ཉིད་ཀྱི་མཆོད་པ་བྱས་ལ། ཨོཾ་ན་མོ་བྷ་ག་ཝ་ཏེ་བཱི་རེ་ཤཱ་ཡ་ཧཱུྃ་ཧཱུྃ་ཕཊ། དེ་བཞིན་དུ་མགོར་བོར་ཨོཾ་དང་། མཐར་ཧཱུྃ་ཧཱུྃ་ཕཊ་སྦྱར་ལ། མ་ཧཱ་ཀལྤ་ཨགྣི་སཾ་ནི་བྷཱ་ཡ། ཛ་ཊཱ་མ་ཀུ་ཊ་ཨུཏྐ་ཊ་ཡ། དཾཥྟ་ཀ་ར་ལོ་གྲ་བྷཱི་ཥ་ཎ་མུ་ཁཱ་ཡ། ས་ཧཱ་སྲ་བྱུ་ཛ་བྷཱ་སུ་ར་ཡ། པ་ར་ཤུ་པཱ་ཤོ་དྱ་ཏ་ཤཱུ་ལ་ཁ་ཊྭཱཾ་ག་དྷ་རི་ཎེ། བྱཱ་གྷྲ་ཨ་ཛི་ན་ཨམྦ་ར་དྷརཱ་ཡ། མཧཱ་དྷུམྨྲཱནྡྷ་ཀཱ་ར་ཝ་པུ་ཥཱ་ཡ་ཧཱུྃ་ཧཱུྃ་ཕཊ། ཅེས་དང་། ཡུམ་གྱི་རྐང་བརྒྱད་ཀྱང་གཞན་ནས་འབྱུང་བ་བཞིན་བསྟོད་དོ། །རྫོགས་རིམ་རིམ་པ་བཞི་པ་ནི་གཞན་དུ་ཤེས་པར་བྱ་ལ། བསྐྱེད་རིམ་ལྷའི་རྣལ་འབྱོར་ལ་གསལ་སྣང་ཐོན་ཞིང་བརྟན་པ་ཐོབ་ཐོབ་ཀྱི་བར་དུ་བསྒོམ་མོ། །མཉམ་གཞག་གི་སྐྱོ་ན། ལྷ་ཐམས་ཅད་ཀྱི་ཐུགས་ཁའི་ཧཱུྃ་ཡིག་གི་ནཱ་ད་ལས་འཁོར་ལོ་ལྔའི་ལྷ་ཚོགས་སྤྲོས། འགྲོ་བ་ཐམས་ཅད་བདེ་མཆོག་གི་གོ་འཕངས་ལ་བཀོད། སླར་འདུས་ནས་ཧཱུྃ་ཡིག་གི་ནཱ་ད་ལ་ཐིམ་པའི་སྤྲོ་བསྡུའི་མཛད་པ་ཅན་དུ་གྱུར་པར་བསམ་ལ། སྙིང་པོའི་ཡི་གེ་ཉེར་གཉིས་པ་དང་། ཉེ་སྙིང་བདུན་པ་དང་། སྙིང་པོའི་ཉེ་སྙིང་ཞལ་བཞི་པའི་སྔགས་དང་། དཔའ་བོ་ཉེར་བཞིའི་ཀ་ར་ཀ་ར་སོགས་ཀྱི་སྔོན་དུ་རྐང་བརྒྱད་སྦྱར་ཞིང་༑ ཀུན་གྱི་མགོར་ཨོཾ་དང་མཐར་ཧཱུྃ་ཧཱུྃ་ཕཊ་ཚར་གཅིག་སྦྱར་བ་རྩ་སྔགས་དང་། སརྦ་བུངྔྷ་སོགས་སྙིང་པོ་དང་། བཻ་རོ་ཙ་ནཱི་སོགས་ཉེ་སྙིང་དང་། ཙཽརྭི་སྙིང་པོའི་ཉེ་སྙིང་དང་། ཡང་རྐང་བརྒྱད་དང་བཅས་པའི། ཏཏྱ་ཐཱ་པྲོ་ཏཾ་ཀེ་སོགས་ཡུམ་གྱི་རྩ་སྔགས་དང་། འཁོར་རྣམས་ཀྱི་གོང་དུ་བརྗོད་པ་བཞིན་བརྒྱ་རྩ་ལ་སོགས་པ་དུང་ཆེན་གྱི་ཕྲེང་བ་བྱིན་གྱིས་བརླབས་ཏེ་བཟླས་ལ། རང་གི་ཐུགས་ཀའི་ཧཱུྃ་གི་འོད་ཟེར་གྱིས་སྣོད་བཅུད་དུར་ཁྲོད་དང་། དེ་རྟེན་གྱི་དཀྱིལ་འཁོར་དང་། དེ་དམ་ཚིགསྐུ་གསུང་ཐུགས་བདེ་ཆེན་འཁོར་ལོ་རྣམས་རིམ་པ་བཞིན་དུ་ལ་དང་། རྣལ་འབྱོར་མ་བཞི་ཕག་མོ་དང་བཅས་པ་གཙོ་བོ་ལ་དང་། དེའི་ལུས་དཀྱིལ་རྣམས་ཀྱང་རིམ་གྱིས་བསྡུས་ཏེ་མཐར་སྙིང་གི་ནང་ནས་དཔྱིད་ཧཱུྃ་ཡིག་ལ་ཐིམ་ཞིང་། རང་གི་གཞི་ལུས་ཀྱང་ཡེ་ཤེས་སེམས་དཔའ་ཧཱུྃ་དང་བཅས་པ་ལ་ཐིམ་པའི་ཧཱུྃ་གི་ཞབས་ཀྱུ་ལུས་ལུས་མགོ་བོ་ཟླ་ཚེས་དང་ཐིག་ལེ་ནཱ་ད་རྣམས་རིམ་གྱི་ཐིམ་ཞིང་ནཱ་ད་ཡང་མི་དམིགས་པར་གྱུར། ཨོཾ་ཨཱཿཧཱུྃ། ཨོཾ་སརྦ་བཱི་ར་ཡོ་གི་ནཱི་ཀཱ་ཡ་ཝཱཀྩིཏྟ་བཛྲ་སྭ་བྷཱ་ཝཱཏྨ་ཀོ྅་ཧཾ། ཨོཾ་ཡོ་ག་ཤུངྔྷ་སརྦ་དྷརྨ་ཡོ་ག་ཤུངྔྷོ྅་ཧཾ། སྟོང་པའི་ངང་ལས་རང་སྐད་ཅིག་གིས་དཔལ་ལྡན་ཧེ་རུ་ཀ་སྐུ་མདོག་སྔོན་པོ་ཞལ་གཅིག་ཕྱག་གཉིས་རྡོ་རྗེ་དང་དྲིལ་བུ་འཛིན་པ་གཡས་བརྐྱང་གིས་བཞུགས་པ་ལ། ཡུམ་རྡོ་རྗེ་ཕག་མོ་དམར་མོ་ཞལ་གཅིག་ཕྱག་གཉིས་ཀྱི་རྡོ་རྗེ་དང་ཐོད་པ་འཛིན་པས་འཁྱུད་པའི་སྙིང་ཁར་ཟླ་གདན་ལ་ཞེས་སོགས་ཀྱིས་གོ་ཆ་བཅུ་གཉིས་བཀོད་རང་གི་སྤྱི་བོ་ལ་སོགས་པའི་གནས་ཉེར་བཞིར་ཉི་གདན་ལ་པུ་ཛ་ཨོ་ཨཿནས། མ་ཀུ་རྣམས་ཐིག་ལེས་བརྒྱན་པས་མཚན་པར་གྱུར། ཨོཾ་སུཾ་བྷ་ནི་ནས། བཛྲ་ཧཱུྃ་ཧཱུྃ་ཕཊ། ཅེས་བརྗོད་ནས། ཐུན་མཚམས་ཀྱི་བྱ་བ་ལ་འཇུག་ཅིང་གཏོར་མ་གཏོང་ནའང་ནང་མཆོད་ལྟར་བྱིན་གྱིས་རླབས་ལ། ཕཻཾ། དུར་ཁྲོད་བརྒྱད་ཀྱིས་བསྐོར་བའི་འཁོར་ལོ་བསྡོམ་པའི་དཀྱིལ་འཁོར་ཡེ་ཤེས་ཀྱི་རང་བཞིན་དུ་གྱུར་པ་མདུན་དུ་སྤྱན་དྲངས། འགྲོན་རྣམས་ཀྱི་ལྗགས་ཧཱུྃ་དཀར་པོ་ལས་བྱུང་བའི་རྡོ་རྗེའི་འོད་ཟེར་གྱི་སྦུ་གུས་དྲངས་ནས་གསོལ་བར་གྱུར། ཨོཾ་བཛྲ་ཨ་ར་ལི་ཧོཿ། ཛཿཧཱུྃ་བཾ་ཧོཿས་མ་ཡ་སྟྲཾ་དྲྀ་ཤྱ་ཧོ། བཛྲ་ཌཱ་ཀི་ནཱི། ཨོཾ་ཁ་ཁ། ཁཱ་ཧི་ཁཱ་ཧི། སརྦ་ཡཀྵ་རཱཀྵ་ས། བྱཱུ་ཏ། པྲེ་ཏ། པི་ཤཱ་ཙ། ཨུནྨཱ་ཏ། ཨ་པསྨཱ་ར། ཌཱ་ཀི་ནྱཱ་ད་ཡ། ཨི་མཾ་བ་ལིཾ། གྲྀཧྞནྟུ་ས་མ་ཡཾ། རཀྵནྟུ་མ་མ་སརྦ་སིངྔྷི་མེ། པྲ་ཡཙྪནྟུ། ཡ་ཐཻ་ཝཾ། ཡ་ཐེཥྛཾ། བྷུཉྫ་ཐ། པཱི་ཝ་ཐ། ཛི་གྷྲ་ཐ། མཱ་ཏི་ཀྲ་མ་ཐ། མ་མ་སརྦ་ཀཱ་ར་ཡཱ། སཏྶུ་ཁཾ་བི་ཤུངྔྷེ་ས་ཧཱ་ཡེ་ཀཱ་བྷ་ཝནྟུ་ཧཱུྃ་ཧཱུྃ་ཧཱུྃ་ཕཊ་སྭཱཧཱ། ཨོཾ་ཨཱཿཧཱུྃ། ཕེཾ་ཕེཾ་ཞེས་པ་ཚར་ལྔས་གཡོན་བསྐོར་གྱི་རྡོ་རྗེ་ཐལ་མོ་གྱེན་དུ་ཕྱེ་བས་དབུལ་ཞིང་། མཆོད་བསྟོད་བསྡུས་པ་བྱས་ལ། འདོད་དོན་ལ་གསོལ་བ་བཏབས་ནས། གཏོར་འགྲོན་ཡེ་ཤེས་པ་པད་བསྐོར་དང་བཅས་པས་འཁྱུད་པའི་ཕྱག་རྒྱ་དང་། ཡོ་ག་ཤྭངྔྷས་རང་ལ་བསྡུ་ཞིང་། འཇིག་རྟེན་པ་རྣམས་བཛྲ་མུཿ། རང་གནས་སུ་གཤེགས་པར་གྱུར་པར་བསམ་མོ། ཁ་ཟས་ཀྱང་གཏོར་མ་ལྟར་བྱིན་གྱིས་བརླབས་ཤིང་། ལྕེ་ཡང་བྱིན་གྱིས་བརླབས་ནས་ལུས་དཀྱིལ་གྱི་ལྷ་མཉེས་ཕྱིར་དུ་གཡོན་པའི་ཀུན་སྤྱོད་ཀྱིས་བཟའོ། ཁྲུས་ནི་དབང་བསྐུར་ལྟར་བྱ་ལ། ཉལ་བའི་ཚེ་སྣོད་བཅུད་ཐམས་ཅད་ཀྱང་རང་ཡབ་ཡུམ་ལ་བསྡུས་ཞིང་། ཡུམ་ཡབ་དང་ཐུགས་ཁའི་ཧཱུྃ་དང་༑ ཧཱུྃ་ཡང་སྔར་བཞིན་བསྡུས་ལ། འོད་གསལ་གྱི་ངང་ལ་ཉལ་ནས་ཐོ་རངས་མཁའ་འགྲོ་མས་ཅང་ཏེའུ་སྒྲ་དང་གླུས་བསྐུལ་ནས་སད་པར་མོས་ཏེ། སྔར་བཞིན་དུ་ཉམས་སུ་བླང་ངོ། །དཔལ་ལྡན་སྡོམ་པ་ནག་པོའི་གཞུང་བཞིན་དུ། །ལེགས་པར་བསྒྲུབས་པའི་ཉམས་ལེན་ཉུང་འདུས་འདི། །ཤཱཀྱའི་དགེ་སློང་ཤེས་རབ་རིན་ཆེན་གྱིས། །རང་གཞན་དོན་དུ་ལྷག་བསམ་དག་པས་སྦྱར། །ནོངས་པ་བླ་མ་ལྷར་བཅས་མཁས་རྣམས་ལ། །འགྱོད་པས་གཤགས་བགྱི་བཟོད་པ་བཞེས་པ་དང་། ། དགེ་བས་རང་གཞན་མཆོག་དང་ཐུན་མོང་གི །དངོས་གྲུབ་ཆེ་ལ་རྟག་ཏུ་རོལ་བར་ཤོག ༑འདིས་ཀྱང་རྒྱལ་བའི་བསྟན་པ་རིན་པོ་ཆེ་མཐའ་དག་དར་ཞིང་རྒྱས་པར་གྱུར་ཅིག། །།མེས་པོའི་ཤུལ་བཞག་ལས། སྟག་ཚང་ལོ་ཙཱ་བ་ཤེས་རབ་རིན་ཆེན་གྱི་བཀའ་འབུམ།བདེ་མཆོག་ནག་པོ་སྤྱོད་པའི་སྒྲུབ་ཐབས་སྙིང་པོ་བདེ་འཇུག